

**VILNIAUS MIESTO SAVIVALDYBĖS**

**MERAS**

**POTVARKIS**

**DĖL GYVENTOJŲ EVAKAVIMO IR LAIKINO APGYVENDINIMO ORGANIZAVIMO VILNIAUS MIESTO SAVIVALDYBĖJE TVARKOS APRAŠO PATVIRTINIMO**

2023 m. rugpjūčio 3 d.  Nr. 955-644/23

Vilnius

Siekdamas tinkamai įgyvendinti Lietuvos Respublikos krizių valdymo ir civilinės saugos įstatymo 33 straipsnio 1 dalies 5 punktą ir 37 straipsnio 1 ir 2 dalis:

1. T v i r t i n u Gyventojų evakavimo ir laikino apgyvendinimo organizavimo Vilniaus miesto savivaldybėje tvarkos aprašą (pridedama).

2. P a v e d u šio potvarkio 1 punktu patvirtinto tvarkos aprašo priede nurodytiems gyventojų surinkimo, priėmimo ir tarpinių gyventojų evakavimo punktų grupių vadovams įvykių, ekstremaliųjų įvykių ar ekstremaliųjų situacijų atvejais organizuoti šių punktų veiklą.

3. P r i p a ž į s t u netekusiais galios:

3.1. Vilniaus miesto savivaldybės administracijos direktoriaus 2020 m. vasario 25 d. įsakymą Nr. 30-406/20 „Dėl Vilniaus miesto savivaldybės gyventojų surinkimo, tarpinių ir priėmimo evakavimo punktų grupių sudarymo“ su visais pakeitimais ir papildymais;

3.2. Vilniaus miesto savivaldybės administracijos direktoriaus 2020 m. lapkričio 24 d. įsakymą Nr. 40-601/20 „Dėl Gyventojų kolektyvinės apsaugos organizavimo grupės sudarymo“;

3.3. Vilniaus miesto savivaldybės administracijos direktoriaus 2020 m. gruodžio 9 d. įsakymą Nr. 30-2813/20 „Dėl Gyventojų evakavimo ir laikino apgyvendinimo organizavimo Vilniaus miesto savivaldybėje tvarkos aprašo patvirtinimo“ su visais pakeitimais ir papildymais;

3.4. Vilniaus miesto savivaldybės administracijos direktoriaus 2021 m. lapkričio 5 d. įsakymą Nr. 30-2895/21 „Dėl Vilniaus miesto savivaldybės kolektyvinės apsaugos statiniuose saugomų ar laikinai apgyvendintų (evakuotų) gyventojų elgesio ir vidaus tvarkos taisyklių patvirtinimo“.

4. P a s i l i e k u šio potvarkio vykdymo kontrolę sau.

|  |  |
| --- | --- |
| Meras | Valdas Benkunskas |

|  |
| --- |
| PATVIRTINTA  Vilniaus miesto savivaldybės mero  2023 m. rugpjūčio d.  potvarkiu Nr. |

**GYVENTOJŲ EVAKAVIMO IR LAIKINO APGYVENDINIMO ORGANIZAVIMO VILNIAUS MIESTO SAVIVALDYBĖJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Gyventojų evakavimo ir laikino apgyvendinimo organizavimo Vilniaus miesto savivaldybėje tvarkos aprašas (toliau – Tvarkos aprašas) nustato gyventojų evakavimo ir laikino apgyvendinimo organizavimo Vilniaus miesto savivaldybėje (toliau – Savivaldybė) tvarką, gyventojų evakavimo organizavimo ir laikino apgyvendinimo procese dalyvaujančius subjektus, jų teises ir pareigas įvykio, gresiančio ar susidariusio ekstremaliojo įvykio ar gresiančios ar susidariusios ekstremaliosios situacijos metu ir (ar) įvedus karo padėtį.

2. Tvarkos apraše vartojamos sąvokos atitinka Lietuvos Respublikos krizių valdymo ir civilinės saugos įstatyme, Lietuvos Respublikos karo padėties įstatyme ir kituose krizių valdymą ir civilinę saugą reglamentuojančiuose teisės aktuose įtvirtintas sąvokas.

**II SKYRIUS**

**GYVENTOJŲ EVAKAVIMO IR LAIKINO APGYVENDIMO ORGANIZAVIMO BŪDAI, VYKDYMAS IR SPRENDIMO PRIĖMIMAS**

3. Gyventojų evakavimas vykdomas:

* 1. Savivaldybės teritorijos ribose – Savivaldybės teritorijoje įvykusių įvykių, gresiančių ar susidariusių ekstremaliųjų įvykių, gresiančių ar susidariusių ekstremaliųjų situacijų atvejais;
  2. iš Savivaldybės į kitą (-as) savivaldybę (-es) – Savivaldybės teritorijoje įvykusių įvykių, gresiančių ar susidariusių ekstremaliųjų įvykių, gresiančių ar susidariusių ekstremaliųjų situacijų atvejais, kai kyla pavojus gyventojų sveikatai ir gyvybei liekant Savivaldybėje, taip pat Savivaldybėje įvedus karo padėtį arba valstybės lygio ekstremaliosios situacijos atveju;
  3. iš kitos (-ų) savivaldybės (-ių) į Savivaldybę;
  4. Avarijos Baltarusijos atominėje elektrinėje atveju prireikus Lietuvos Respublikos Vyriausybės sprendimu gali būti vykdomas Savivaldybės gyventojų laikinas perkėlimas.

1. Atsižvelgdami į įvykio, gresiančio ar susidariusio ekstremaliojo įvykio, gresiančios ar susidariusios ekstremaliosios situacijos ar karo padėties atveju kylantį pavojų gyventojų gyvybei ar sveikatai, sprendimą evakuoti gyventojus priima:
   1. gelbėjimo darbų vadovas – kai kyla ar gali kilti grėsmė gyventojų gyvybei ar sveikatai;
   2. Savivaldybės meras, kai:
      1. evakavimas vykdomas Savivaldybės teritorijos ribose;
      2. evakavimas vykdomas į kitos (gretimos ir (ar) negretimos) savivaldybės teritoriją, suderinęs su evakuotus Savivaldybės gyventojus priimančios savivaldybės administracijos direktoriumi ir Priešgaisrinės apsaugos ir gebėjimo departamentu prie Vidaus reikalų ministerijos (toliau – Departamentas);

4.3. Lietuvos Respublikos Vyriausybė – įvedus karo padėtį ar paskelbus valstybės lygio ekstremaliąją situaciją.

1. Evakuoti gyventojai Savivaldybėje apgyvendinami:
   1. Savivaldybėje esančiuose kolektyvinės apsaugos statiniuose;
   2. Savivaldybėje esančiose kitose gyventojų apgyvendinimui pritaikytose patalpose, dėl kurių panaudojimo laikinam evakuotų gyventojų apgyvendinimui Savivaldybės administracija su jų savininkais ar valdytojais sudariusi sutartis, tarpusavio pagalbos susitarimus ar tarpusavio pagalbos planus;
   3. kitose, Tvarkos aprašo 5.1 ir 5.2 papunkčiuose nenurodytose, Savivaldybės teritorijoje esančiose vietose, kurios gali būti pritaikytos laikinam evakuotų gyventojų apgyvendinimui.

**III SKYRIUS**

**GYVENTOJŲ EVAKAVIMO ORGANIZAVIMO METU VEIKIANTYS SUBJEKTAI IR JŲ FUNKCIJOS**

6. Gyventojų evakavimo ir (ar) laikino apgyvendinimo Savivaldybės teritorijoje ar už jos ribų organizavimo atveju Savivaldybėje pagal poreikį aktyvuojami:

6.1. Vilniaus miesto savivaldybės ekstremaliųjų situacijų operacijų centras (toliau – Operacijų centras);

6.2. gyventojų evakavimo surinkimo punktai;

6.3. tarpiniai gyventojų evakavimo punktai;

6.4. evakuotų gyventojų priėmimo punktai;

6.5. Tvarkos aprašo 5 punkte nurodyti subjektai.

7. Tvarkos aprašo 6.2–6.5 papunkčiuose nurodyti subjektai gali būti aktyvuojami atsižvelgiant į susidariusios situacijos pobūdį:

7.1. Tvarkos aprašo 6.2, 6.4 ir 6.5 papunkčiuose nurodyti subjektai – Tvarkos aprašo 3.1 papunktyje nurodytu atveju;

7.2. Tvarkos aprašo 6.2, 6.3 ir 6.5 papunkčiuose nurodyti subjektai – Tvarkos aprašo 3.2 ir 4.4 papunktyje nurodytu atveju;

7.3. Tvarkos aprašo 6.3–6.5 papunkčiuose nurodyti subjektai – Tvarkos aprašo 3.3 papunktyje nurodytu atveju.

8. Kai Savivaldybės gyventojai evakuojami į kitą savivaldybę, gyventojų evakavimą organizuoja Operacijų centras, o gyventojų priėmimą, laikinų apgyvendinimo patalpų ir būtiniausių paslaugų jiems suteikimą – savivaldybės, į kurią evakuojami gyventojai, ekstremaliųjų situacijų operacijų centras arba evakavimas organizuojamas savivaldybių vadovų sudarytuose susitarimuose nustatyta tvarka.

9. Įvykio, ekstremaliojo įvykio ar ekstremaliosios situacijos atveju kilus poreikiui evakuoti ir (ar) laikinai apgyvendinti evakuotus gyventojus, Savivaldybės mero potvarkiu skiriamas (-i) asmuo (-enys), atsakingas (-i) už informacijos priėmimą ir teikimą Nacionaliniam krizių valdymo centrui ir Departamentui (toliau – atsakingas asmuo), kreipiasi į Operacijų centro vadovą, siūlydamas aktyvuoti Operacijų centrą. Sprendimą dėl Operacijų centro aktyvavimo priima Operacijų centro vadovas arba, gavęs atsakingo asmens kreipimąsi, Operacijų centro vadovas kreipiasi į Savivaldybės merą, kuris priima sprendimą dėl Operacijų centro aktyvavimo.

10. Operacijų centras, organizuodamas gyventojų evakavimą ir (ar) evakuotų gyventojų laikiną apgyvendinimą, vykdo šias funkcijas:

10.1. teikia informaciją apie evakavimą gyventojams ir su evakavimu susijusioms valstybės ir Savivaldybės institucijoms ir įstaigoms, kitoms įstaigoms, ūkio subjektams ir veiklos vykdytojams;

10.2. nustato gyventojų evakavimo kryptis ir maršrutus bei organizuoja eismo reguliavimą juose;

10.3. organizuoja evakuotų gyventojų priėmimą, stacionarių ar laikinų gyvenamųjų patalpų laikiną suteikimą ir gyvybiškai būtinų paslaugų – aprūpinimą maistu, geriamuoju vandeniu, medikamentais, švariais drabužiais, pirmosios ir skubiosios medicinos pagalbos ir kitų paslaugų – suteikimą, nutrauktų komunalinių paslaugų teikimo atnaujinimą;

10.4. pagal poreikį aktyvuoja Tvarkos aprašo 6.2–6.5 papunkčiuose nurodytus subjektus, koordinuoja jų veiklą ir organizuoja evakuotų gyventojų registravimą;

10.5. organizuoja ir koordinuoja Savivaldybei pavaldžių socialinių globos įstaigų ir kitoms socialiai jautrioms grupėms priskiriamų gyventojų evakavimą;

10.6. organizuoja aprūpinimą transporto priemonėmis, reikalingomis gyventojams evakuoti, transporto priemonių paskirstymą gyventojų surinkimo punktams, šių transporto priemonių ir (ar) pėsčiųjų kolonų palydą, apsaugą;

10.7. organizuoja pagalbinės technikos, būtinos sklandžiam judėjimui užtikrinti (sugedusioms transporto priemonėms patraukti nuo važiuojamosios kelio dalies, kurui papildyti ar kitos), telkimą gyventojų evakavimo maršrutuose;

10.8. organizuoja evakavimo metu pasimetusių asmenų paiešką;

10.9. renka ir apibendrina informaciją apie evakavimo metu kylančias problemas, evakavimui ir laikinam apgyvendinimui vykdyti reikalingą informaciją ir perduoda (teikia) ją suinteresuotiems subjektams;

10.10. keičiasi informacija su kitais ekstremaliosios situacijos metu aktyvuotais operacijų centrais ir civilinės saugos sistemos subjektais;

10.11. organizuoja būtinas užduotis;

10.12. atlieka kitus reikalingus veiksmus gyventojams evakuoti ir (ar) laikinai apgyvendinti.

11. Tvarkos aprašo 10.3 ir 10.12 papunkčiuose nurodytas funkcijas Tvarkos aprašo 3.1 ir 3.3 papunkčiuose nurodytais atvejais atlieka Operacijų centras, Tvarkos aprašo 3.2 atveju – savivaldybės, į kurios teritoriją evakuojami gyventojai, ekstremaliųjų situacijų operacijų centras arba savivaldybių vadovų sudarytuose susitarimuose nustatyta tvarka.

12. Tvarkos aprašo 10.3 papunktyje nurodyti gyventojų evakavimo ir laikino apgyvendinimo organizavimo atveju pasitelkiami materialiniai ištekliai:

12.1. Savivaldybės turimi materialiniai ištekliai;

12.2. Savivaldybės pavaldume esančių juridinių asmenų turimi materialiai ištekliai;

12.3. kitų savivaldybių turimi materialiai ištekliai tarpusavio pagalbos planų, tarpusavio pagalbos susitarimų ar kitų sudarytų bendradarbiavimo santykius įtvirtinančių dokumentų pagrindu;

12.4. juridinių asmenų turimi materialiai ištekliai viešųjų pirkimų būdu;

12.5. nevyriausybinių organizacijų turimi materialiai ištekliai tarpusavio pagalbos (bendradarbiavimo) susitarimų pagrindu;

12.6. paramos pagrindais gauti materialiniai ištekliai;

12.7. ūkio subjektų ir kitų įstaigų, su kuriais nėra sudaryti Tvarkos aprašo 12.1–12.6 papunkčiuose nurodyti susitarimai, turimi materialiniai ištekliai, vadovaujantis Materialinių išteklių teikimo ir kompensavimo už jų teikimą tvarkos aprašo, patvirtinto Vyriausybės 2022 m. vasario 2 d. nutarimu Nr. 85 „Dėl Lietuvos Respublikos Vyriausybės 2010 m. kovo 17 d. nutarimo Nr. 286 „Dėl Lietuvos Respublikos civilinės saugos įstatymo, Lietuvos Respublikos visuomenės sveikatos priežiūros įstatymo, Lietuvos Respublikos socialinių paslaugų įstatymo atitinkamų nuostatų įgyvendinimo“ pakeitimo“, nuostatomis.

13. Asmenų su negalia informavimą apie poreikį evakuotis ir jų evakavimą, kai asmenys su negalia savarankiškai evakuotis negali, organizuoja Savivaldybės administracijos Socialinių paslaugų skyrius jo sudaryto sąrašo apie šiuos asmenis informacijos pagrindu, prireikus evakavimą vykdyti padeda kitos civilinės saugos pajėgos.

**IV SKYRIUS**

**GYVENTOJŲ EVAKAVIMO IR LAIKINO APGYVENDINIMO ORGANIZAVIMAS**

14. Gyventojų perspėjimas ir informavimas apie planuojamą ir (ar) vykdomą evakavimą Savivaldybėje perduodamas Savivaldybės mero tvirtinamame Vilniaus miesto savivaldybės gyventojų perspėjimo ir informavimo apie įvykį, ekstremalųjį įvykį ar ekstremaliąją situaciją tvarkos apraše (toliau – Perspėjimo aprašas) numatytomis priemonėmis Perspėjimo aprašo nustatyta tvarka. Informaciniuose pranešimuose gyventojams per visuomenės informavimo priemones skelbiama ši informacija:

14.1. tikslus evakuacijos laikas ir principas;

14.2. evakuojamų gyventojų surinkimo būdas;

14.3. gyventojų evakavimo surinkimo, tarpinių ir priėmimo punktų, nurodytų Tvarkos aprašo 6.2–6.4 papunkčiuose, (toliau – evakavimo punktai) adresai;

14.4. aktyvuotų evakavimo punktų darbo pradžios laikas;

14.5. duomenys apie esamą situaciją;

14.6. numatoma evakavimo trukmė;

14.7. priminimas, kad gyventojai palikdami savo būstus vadovautųsi saugaus elgesio taisyklėmis (išjungtų iš elektros lizdų elektros prietaisus, atjungtų vandenį ir dujas ir pan.).

*2023 m. rugpjūčio 4 d. Vilniaus miesto savivaldybės mero potvarkio* *Nr. 955-659/23 redakcija*

15. Gyventojų evakavimui organizuoti Savivaldybėje įkuriami evakavimo punktai, kurių paskirtis:

15.1. gyventojų evakavimo surinkimo punktų – registruoti atvykstančius gyventojus, sudaryti kolonas;

15.2. tarpinių gyventojų evakavimo punktų – registruoti atvykstančius gyventojus, tikrinti jų cheminį ir (ar) radioaktyvųjį užterštumą, atlikti sanitarinį švarinimą ir siųsti gyventojus į evakuotų gyventojų priėmimo punktus. Tarpiniai gyventojų evakavimo punktai įkuriami tik tuo atveju, kai yra poreikis vykdyti gyventojų užterštumo kontrolę ir (ar) sanitarinį švarinimą, todėl gyventojų tarpinių evakavimo punktų įkūrimo vietos atitinka gyventojų sanitarinio švarinimo punktų įkūrimo vietas. Dėl būtinybės aktyvuoti šiuos punktus Operacijų centras konsultuojasi su atsakingomis institucijomis: cheminio užterštumo atveju – Nacionalinio visuomenės sveikatos centro prie Sveikatos apsaugos ministerijos Vilniaus departamentu, radioaktyviojo užterštumo atveju – Radiacinės saugos centru, kitais atvejais šie punktai nėra aktyvuojami;

15.3. evakuotų gyventojų priėmimo punktų – pasitikti atvykstančius gyventojus, registruoti juos, bei nustatyti tapatybes, suskirstyti juos į grupes ir palydėti iki jiems laikinai suteiktų gyvenamųjų patalpų. Punktų skaičius ir jų išdėstymas priklauso nuo evakavimo tipo.

16. Evakavimo punktų nariai skiriami institucijų, kurioms jie atstovauja, vadovų arba jų įgaliotų asmenų sprendimu įvykus ekstremaliajam įvykiui, gresiant ar susidarius ekstremaliajai situacijai. Skirtingų ekstremaliųjų įvykių ar ekstremaliųjų situacijų atvejais į evakavimo punktų sudėtį gali įeiti skirtingi asmenys. Evakavimo punktų grupių sąrašai ir jų atsakomybės pateikti Tvarkos aprašo 1 priede.

17. Evakavimo punktuose vykdomos funkcijos:

17.1. gyventojų evakavimo surinkimo punktuose:

17.1.1. informacijos apie evakuojamus (laikinai perkeliamus) asmenis rinkimas (registravimas);

17.1.2. informacijos apie evakavimo (laikino perkėlimo) metu pasimetusius asmenis rinkimas;

17.1.3. skubiosios medicinos ir (ar) psichologinės pagalbos teikimas;

17.1.4. nuolatinis informacijos evakuojamiems (laikinai perkeliamiems) asmenims teikimas;

17.1.5. gyventojų aprūpinimas būtinomis priemonėmis (maistu, geriamuoju vandeniu, medikamentais ir kitomis būtinomis priemonėmis);

17.1.6. evakuojamų (laikinai perkeliamų) gyventojų naminių augintinių surinkimas;

17.1.7. evakuojamų gyventojų skirstymas į grupes, kurie iš šių punktų transporto priemonėmis evakuojami pirmumo tvarka:

17.1.7.1. asmenys, kuriems nustatytas sunkus ar vidutinis neįgalumo lygis, asmenys, kurių judėjimo funkcija sutrikusi, asmenys, kuriems nustatytas specialiosios nuolatinės slaugos ar specialiosios nuolatinės priežiūros poreikis, ir juos prižiūrintys ir slaugantys asmenys, nėščios moterys, pateikusios medicinos pažymas apie nėštumą, arba kai akivaizdu, kad jos nėščios;

17.1.7.2. šeimos, kuriose yra mažamečių vaikų;

17.1.8. transporto priemonių kolonų formavimas ir jų palydos organizavimas;

17.1.9. gyventojų laipinimas į transporto priemones;

17.1.10. viešosios tvarkos užtikrinimas;

17.1.11. civilinės saugos sistemos pajėgų maitinimas, aprūpinimas asmeninės apsaugos priemonėmis;

17.2. tarpiniuose gyventojų evakavimo punktuose:

17.2.1. evakuojamų gyventojų registravimas;

17.2.2. gyventojų radioaktyviojo ar kitokio užterštumo kontrolė;

17.2.3. gyventojų perlaipinimas iš transporto priemonių, vykusių per užterštą teritoriją, į švarias transporto priemones;

17.2.4. esant poreikiui, gyventojų aprūpinimas švariais drabužiais, avalyne;

17.2.5. gyventojų, civilinės saugos sistemos pajėgų, naminių gyvūnų ir evakavimo vykdymui būtinų materialinių išteklių sanitarinis švarinimas;

17.2.6. radioaktyviosiomis medžiagomis užteršto vandens surinkimas, saugojimas ir perdavimas radioaktyviųjų atliekų tvarkytojui;

17.2.7. radioaktyviųjų atliekų (išskyrus nurodytų Tvarkos aprašo 17.2.6 papunktyje) surinkimas;

17.2.8. Tvarkos aprašo 17.1.1–17.1.4, 17.1.10, 17.1.11 papunkčiuose numatytos funkcijos;

17.3. gyventojų priėmimo punktuose:

17.3.1. evakuotų gyventojų registravimas ir jų tapatybių nustatymas;

17.3.2. evakuotų (laikinai perkeltų) asmenų paskirstymas į laikino apgyvendinimo vietas;

17.3.3. Tvarkos aprašo 17.1.1–17.1.4, 17.1.10, 17.1.11 papunkčiuose numatytos funkcijos.

18. Evakavimo punktų įkūrimo vietos pateikiamos Tvarkos aprašo 2 priede. Evakavimo punktų išdėstymas žemėlapyje pateikiamas interneto svetainėje <https://maps.vilnius.lt/civiline-sauga#layers>.

181 . Gyventojų evakavimo surinkimo ir tarpinio gyventojų evakavimo punktuose turimos įrangos išdėstymo pavyzdinė schema, pritaikoma atsižvelgiant į evakavimo punkto teritoriją, teritorijos ypatumus ir ribas, ir kitų priemonių paskirstymo sąrašas pateikti Tvarkos aprašo 7 priede.

19. Operacijų centras, įgyvendindamas Tvarkos aprašo 10.2 papunktyje numatytą funkciją, pateikia galimų evakavimo krypčių ir maršrutų pasiūlymus, išanalizavęs konkrečius užterštumo lygius, meteorologinę situaciją, gyventojų laikino apgyvendinimo vietų skaičių ir kitas aplinkybes, taip pat vadovaudamasis Tvarkos aprašo 3 ir 4 prieduose pateiktomis numatomomis (galimomis) gyventojų evakavimo kryptimis – maršrutais ir jų išsidėstymu žemėlapyje. Šiuose prieduose galimi evakavimo maršrutai numatyti iš gyventojų evakavimo surinkimo ir tarpinių (sanitarinio švarinimo) punktų. Nustatant evakavimo kryptis ir maršrutus taip pat pasitelkiamas Lietuvos kelių žemėlapis internetinėje svetainėje <https://www.arcgis.com/apps/webappviewer/index.html?id=674763b1c1b54fc38b176c2ed05da148&extent=2464647.9792%2C7203839.3313%2C2887650.4937%2C7381631.8591%2C102100>.

20. Informacijos sklaidai naudojamos Savivaldybės įmonės ,,Susisiekimo paslaugos“ eksploatuojamos informacinės švieslentės:

21. Gyventojų evakavimui naudojamas gyventojų nuosavas transportas. Gyventojų, neturinčių galimybės evakuotis savarankiškai, evakavimą organizuoja Operacijų centras, pasitelkdamas uždarosios akcinės bendrovės „Vilniaus viešasis transportas“ turimas transporto priemones. Tvarkos aprašo 3.4 papunktyje numatytu atveju – Savivaldybės gyventojų evakavimas (laikinas perkėlimas) gali būti organizuojamas traukiniais padedant akcinei bendrovei „Lietuvos geležinkeliai“. Neužtenkant nurodytų transporto priemonių, kreipiamasi į gretimas savivaldybes, su kuriomis sudarytitarpusavio pagalbos planai dėl šių savivaldybių turimų transporto priemonių pasitelkimo Savivaldybės gyventojams evakuoti.

**V SKYRIUS**

**EVAKUOTŲ GYVENTOJŲ APGYVENDINIMO ORGANIZAVIMAS**

22. Tvarkos aprašo 5.1–5.3 papunkčiuose nurodytuose subjektuose vykdomos šios funkcijos:

22.1. evakuotų gyventojų apgyvendinimas, jų aprūpinimas maistu, geriamuoju vandeniu, medikamentais ir kitomis būtinomis priemonėmis;

22.2. evakuotų naminių gyvūnų apgyvendinimas ir jų globos organizavimas;

22.3. pagal galimybes elektroninių ryšio priemonių (kai elektroninių ryšio paslaugų tiekimas yra veikiantis) evakuotiems asmenims suteikimas jų ryšiui su atskirai nuo jų esančiais šeimos nariais ar kitais artimais asmenimis palaikyti;

22.4. komunalinių ir pavojingų atliekų tvarkymas Tvarkos aprašo 3.1 ir 3.3 papunkčiuose numatytais atvejais;

22.5. sanitarinių sąlygų evakuotiems asmenims užtikrinimas;

22.6. Tvarkos aprašo 17.1.1–17.1.4, 17.1.8 ir 17.1.9 papunkčiuose numatytos funkcijos.

23. Įvykio, ekstremaliojo įvykio ar ekstremaliosios situacijos metu prireikus evakuoti gyventojai laikinai apgyvendinami Tvarkos aprašo 5.1 papunktyje nurodytuose kolektyvinės apsaugos statiniuose.

24. Siekiant užtikrinti būtiniausias gyvenimo sąlygas evakuotiems gyventojams kolektyvinės apsaugos statiniuose ir atsižvelgiant į kolektyvinės apsaugos statinio galimybes, evakuotų gyventojų apgyvendinimo organizavimas vykdomas vadovaujantis Kolektyvinės apsaugos statinio paruošimo evakuotiems gyventojams apsaugoti rekomendacijų, patvirtintų Departamento direktoriaus 2015 m. gruodžio 31 d. įsakymu Nr. 1-406 „Dėl Kolektyvinės apsaugos statinio paruošimo evakuotiems gyventojams apsaugoti rekomendacijų patvirtinimo“, nuostatomis. Kolektyvinės apsaugos statinyje:

24.1. įrengiamos gyvenamoji patalpa, sanitarinės patalpos (tualetas, prausykla, dušas, skalbykla ir džiovykla), maitinimo (-si), maisto ruošimo, maisto produktų ir geriamojo vandens saugojimo patalpos, medicinos patalpa;

24.2. vienam gyventojui skiriama 3,5 kv. m gyvenamosiospatalposgrindų ploto, kurį sudaro gulimos vietos plotas, tarpas tarp dviejų gulimų vietų, taip pat prieigoms ir praeigoms numatytas plotas;

24.3. gulimai vietai numatoma ne mažiau kaip 1,8 kv. m grindų ploto. Šioje vietoje gali būti paklojamas čiužinys, pastatoma sulankstomoji lova ar patiesiamas kilimėlis su miegmaišiu;

24.4. higienos poreikiams tenkinti yra tualetai, dušai;

24.5. geriamasis vanduo tiekiamas iš kolektyvinės apsaugos statinyje esančio vandentiekio tinklo;

24.6. maitinimas organizuojamas kolektyvinės apsaugos statinių patalpose esančiose valgyklose arba kitose tam tinkamose vietose. Aprūpinimas maistu organizuojamas per įmones teikiančias maitinimo paslaugas kolektyvinės apsaugos statiniams (švietimo įstaigoms). Švietimo įstaigos, kurios neteikia maitinimo paslaugų, kreipiasi į Savivaldybės administraciją arba Operacijų centrą, jeigu jis yra aktyvuotas, dėl šios paslaugos užsakymo. Šioms švietimo įstaigoms maitinimo paslauga bus teikiama pagal viešųjų pirkimų būdu sudarytas sutartis su juridiniais asmenimis, taip pat evakuotų gyventojų aprūpinimas maistu, geriamuoju vandeniu, medikamentais, švariais drabužiais ir kt. bus vykdomas iš ūkio subjektų, su kuriais pasirašytos sutartys dėl materialinių išteklių ir paslaugų teikimo;

24.7. medicininė ir psichologinė pagalba teikiama, vadovaujantis Medicininės ir psichologinės pagalbos teikimo ekstremaliųjų įvykių ir situacijų metu arba Vilniaus miesto savivaldybės teritorijoje įvedus karo padėtį nukentėjusiems gyventojams organizavimo tvarkos aprašo, patvirtinto Savivaldybės administracijos direktoriaus 2020 m. sausio 27 d. įsakymu Nr. 30-214/20 „Dėl Medicininės ir psichologinės pagalbos teikimo ekstremaliųjų įvykių ir situacijų metu arba Vilniaus miesto savivaldybės teritorijoje įvedus karo padėtį nukentėjusiems gyventojams organizavimo tvarkos aprašo tvirtinimo“, nuostatomis;

24.8. evakuotų gyventojų apsauga vykdoma kolektyvinių apsaugos statinių sargų ir (ar) Savivaldybės administracijos Viešosios tvarkos skyriaus darbuotojų pagalba. Lietuvos šaulių sąjungos savanoriai užtikrina gyventojų apsaugą laikino apgyvendinimo vietose, gyventojų patekimą į kolektyvinės pasaugos statinius, viešąją tvarką;

24.9. subjektai, kuriems priklausančios (valdomos) patalpos ar statiniai yra įtraukti į Vilniaus miesto savivaldybės kolektyvinės apsaugos statinių (patalpų) sąrašą, patvirtintą Savivaldybės administracijos direktoriaus 2020 m. sausio 28 d. įsakymu Nr. 30-223/20 „Dėl Minimalaus kolektyvinės apsaugos patalpose ir statiniuose apsaugomų Vilniaus miesto gyventojų skaičiaus tvirtinimo“, savo ekstremaliųjų situacijų valdymo planuose turi turėti kolektyvinės apsaugos statinio planą su pažymėtomis gyvenamosiomis, sanitarinėmis, maitinimo, maisto paruošimo, neįgaliesiems pritaikytomis ir kitomis, esant galimybei ir poreikiui, patalpomis.

25. Už gyventojų apgyvendinamo kolektyvinės apsaugos statiniuose, aprūpinimo gyvybiškai būtinomis paslaugomis (maistu, geriamuoju vandeniu, medikamentais, švariais drabužiais, pirmosios ir skubios medicinos pagalbos ir kitų būtinų paslaugų teikimu) organizavimą atsakingi:

25.1. Operacijų centras – ekstremaliųjų situacijų ir ekstremaliųjų įvykių (kai Operacijų centras sušauktas) atvejais;

25.2. atsakingas asmuo – įvykių ir ekstremaliųjų įvykių atvejais;

26. Tvarkos aprašo 6.5 papunktyje nurodytus subjektus aktyvuoti turi teisę:

26.1. atsakingas asmuo;

26.2. Operacijų centras.

27. Tvarkos aprašo 6.2–6.4 papunkčiuose nurodytus subjektus aktyvuoti turi teisę Operacijų centras.

28. Aktyvuojant Tvarkos aprašo 6.2–6.5 papunkčiuose nurodytus subjektus pateikiama ši informacija:

28.1. susidariusios situacijos apibūdinimas;

28.2. data ir laikas, kada subjektas, į kurį kreipiamasi, turi pradėti vykdyti jam organizuojamo evakavimo ir (ar) laikino apgyvendinimo atveju numatytas funkcijas;

28.3. planuojamos funkcijų vykdymo apimtys ir trukmė.

29. Kolektyvinės apsaugos statinio valdytojas iš Tvarkos aprašo 26 punkte nurodytų atsakingo asmens ar Operacijų centro gavęs kreipimąsi (nurodymą) apie kolektyvinės apsaugos statinio patalpų panaudojimą evakuotiems gyventojams priimti:

29.1. nedelsdamas pradeda ruošti turimas patalpas;

29.2. apie patalpų paruošimą informuoja nurodymą davusį – atsakingą asmenį arba Operacijų centrą;

29.3. vykdo kitus atsakingo asmens arba Operacijų centro nurodymus.

30. Kiekviename kolektyvinės apsaugos statinyje kolektyvinės apsaugos statinio valdytojas paskiria asmenis, atsakingus už kolektyvinei apsaugai numatytų patalpų paruošimą, atlaisvinant patalpas nuo nereikalingų daiktų, baldų ir pan., tam, kad per trumpiausią laiką, bet ne ilgiau nei 2 val., būtų galima laikinai priimti evakuojamus žmones į kolektyvinės apsaugos statinyje esančias patalpas ir juos ten laikinai apgyvendinti, taip pat už patalpų atrakinimo organizavimą ir vykdymą (darbo, išeiginių ir švenčių dienomis), priimamų evakuojamų gyventojų pasitikimą, jų palydėjimą iki numatytų patalpų, priimamų gyventojų informavimą (sanitarinės patalpos, vandentiekio kranai ir kt. patalpos).

31. Gyventojai, laikinai apgyvendinti kolektyvinės apsaugos statiniuose, vadovaujasi Tvarkos aprašo 5 priede pateiktomis kolektyvinės apsaugos statiniuose saugomų ar laikinai apgyvendintų (evakuotų) gyventojų elgesio ir vidaus tvarkos taisyklėmis.

**VI SKYRIUS**

**PASIRENGIMAS VYKDYTI GYVENTOJŲ EVAKAVIMĄ (LAIKINĄ PERKĖLIMĄ) IR VEIKSMAI JO METU**

32. Savivaldybei pavaldžių subjektų pasirengimo gyventojų evakavimui (laikinam perkėlimui) priemones sudaro:

32.1. subjektų, kurių teisės aktai neįpareigoja rengti ekstremaliųjų situacijų valdymo planų, veiksmų kilus gaisrui planai;

32.2. subjektų ekstremaliųjų situacijų valdymo planai, kuriuose numatyta:

32.2.1. asmenys, atsakingi už darbuotojų ir lankytojų evakavimą;

32.2.2. darbuotojų ir lankytojų evakavimo tvarka;

32.2.3. alternatyvi darbo vieta, kurioje būtų užtikrinamas nepertraukiamas subjektui priskirtų funkcijų vykdymas;

32.2.4. materialinių išteklių, būtinų funkcijų vykdymui, saugojimo vieta ir (ar) jų patelkimo tvarka;

32.3. sutartys, tarpusavio pagalbos susitarimai, tarpusavio pagalbos planai ar kiti bendradarbiavimo santykius įtvirtinantys dokumentai dėl aprūpinimo patalpomis alternatyvioms darbo vietoms įrengti, išteklių patelkimo, paslaugų suteikimo įvykių, ekstremaliųjų įvykių ar ekstremaliųjų situacijų atvejais.

33. Kolektyvinės apsaugos statinių valdytojų pasirengimo evakuotų gyventojų laikino apgyvendinimo organizavimui priemones sudaro:

33.1. evakuotų gyventojų ir jų naminių gyvūnų laikino apgyvendinimo organizavimo tvarkos konkrečiame kolektyvinės apsaugos statinyje nustatymas;

33.2. pasirengimas pritaikyti patalpas evakuotų gyventojų ir jų naminių gyvūnų kolektyvinei apsaugai organizuoti;

33.3. atsakingų asmenų paskyrimas ir jų apmokymas vykdyti jiems priskirtas funkcijas evakavimo ir laikino apgyvendinimo organizavimo metu;

33.4. materialinių išteklių poreikio identifikavimas ir informacijos apie nustatytą poreikį teikimas Savivaldybės administracijai arba Operacijų centrui, jeigu jis yra aktyvuotas;

33.5. sutarčių su fiziniais ir (ar) juridiniais asmenimis sudarymas dėl laikinai apgyvendintų asmenų maitinimo, sanitarinių sąlygų užtikrinimo ir komunalinių paslaugų teikimo;

33.6. priemonių dėl įprastos veiklos tęstinumo užtikrinimo (jei būtų būtina veiklos tęstinumą užtikrinti) planavimas.

34. Kitų įstaigų, kurių patalpose Savivaldybės administracija yra numačiusi, esant poreikiui, įkurti gyventojų surinkimo ir (ar) gyventojų priėmimo punktus, pasirengimo gyventojų evakavimui (laikinam perkėlimui) priemones sudaro:

34.1. pasirengimas pritaikyti patalpas gyventojų surinkimo ir (arba) priėmimo punktui įrengti;

34.2. gyventojų surinkimo ir (ar) gyventojų priėmimo punkto darbo organizavimo konkrečiame punkte tvarkos nustatymas;

34.3. atsakingų asmenų paskyrimas ir jų apmokymas vykdyti jiems priskirtas funkcijas evakavimo ir laikino apgyvendinimo organizavimo metu;

34.4. materialinių išteklių poreikio identifikavimas ir informacijos apie nustatytą poreikį teikimas Savivaldybės administracijai;

34.5. priemonių dėl įprastos veiklos tęstinumo užtikrinimo (jei būtų būtina veiklos tęstinumą užtikrinti) planavimas.

35. Savivaldybės administracijos pasirengimo gyventojų evakavimui priemones sudaro:

35.1. vietų, kuriose planuojama įkurti evakavimo punktus ir kolektyvinės apsaugos statinius numatymas;

35.2. civilinės saugos sistemos pajėgų išdėstymo tarpiniuose gyventojų evakavimo punktuose planų sudarymas;

35.3. sutarčių, tarpusavio pagalbos susitarimų, tarpusavio pagalbos planų dėl civilinės saugos sistemos pajėgų dalyvavimo vykdant evakavimo punktams, taip pat kolektyvinės apsaugos statiniams numatytas funkcijas sudarymas;

35.4. materialinių išteklių, būtinų organizuojant evakavimą ir laikiną apgyvendinimą, poreikio nustatymas ir jų rezervo sudarymas;

35.5. sutarčių su fiziniais ir (arba) juridiniais asmenims dėl jiems priklausančio nekilnojamojo turto panaudojimo Tvarkos aprašo 3.4 papunktyje numatytu atveju sudarymas;

35.6. į evakavimo punktų ir kolektyvinės apsaugos statinių, Operacijų centro sudėtį įeinančių asmenų mokymų vykdyti jiems priskirtas funkcijas evakavimo ir laikino apgyvendinimo metu organizavimas.

36. Gresiant ar susidarius ekstremaliajai situacijai, gyventojai, atsisakantys evakuotis, registruojami pasirašytinai Evakuotis atsisakiusių Vilniaus miesto savivaldybės gyventojų sąraše (toliau – Evakuotis atsisakiusių gyventojų sąrašas) (Tvarkos aprašo 6 priedas). Atsisakiusių evakuotis gyventojų sąraše nurodomas atsisakiusio evakuotis gyventojo vardas, pavardė, gimimo data, gyvenamoji vieta, telefono numeris ir pasirašoma. Minėtas sąrašas pateikiamas į Operacijų centrą įtrauktam Vilniaus apskrities vyriausiojo policijos komisariato atstovui. Gyventojai, dėl fizinio trūkumo, ligos ar kitokių priežasčių negalintys patys ir (ar) atsisakę pasirašyti, pažymimi Evakuotis atsisakiusių gyventojų sąraše.

**VII SKYRIUS**

**CHEMINIO AR KITOKIO UŽTERŠTUMO PATIKRA ARBA SANITARINIS ŠVARINIMAS**

37. Kai Operacijų centras nustato, kad dėl ekstremaliosios situacijos pobūdžio reikia cheminio ar kitokio užterštumo patikros arba sanitarinio švarinimo, o įvedus karo padėtį karo komendantas nustato, kad cheminio ar kitokio užterštumo patikra arba sanitarinis švarinimas būtini dėl karo veiksmų sukelto pavojaus gyventojų gyvybei ar sveikatai, gyventojai evakuojami taip:

37.1. iš gyvenamosios vietos tiesiogiai arba per gyventojų evakavimo surinkimo punktus iki tarpinių gyventojų evakavimo punktų – gyventojai, nurodyti Tvarkos aprašo 17.1.7 papunktyje, ir kiti gyventojai pagal galimybes – Savivaldybės transporto priemonėmis ir (ar) pasitelkiamomis transporto priemonėmis;

37.2. iš gyvenamosios vietos tiesiogiai arba per gyventojų evakavimo surinkimo punktus iki tarpinių gyventojų evakavimo punktų – vaikų globos namuose gyvenantys vaikai, senelių globos namų ir neįgaliųjų socialinės globos namų gyventojai ir kitose socialinių paslaugų įstaigose socialines paslaugas gaunantys asmenys, taip pat asmenys, besigydantys stacionarinėse asmens sveikatos priežiūros įstaigose, – šioms įstaigoms priklausančiomis transporto priemonėmis ir (ar) pasitelktomis transporto priemonėmis tiesiogiai iki tarpinių gyventojų evakavimo punktų;

37.3. nuo tarpinių gyventojų evakavimo punktų iki evakuotų gyventojų priėmimo punktų, laikinai suteiktų stacionarių ar laikinų gyvenamųjų patalpų – savivaldybės, į kurią evakuojami gyventojai, transporto priemonėmis ir (ar) pasitelktomis transporto priemonėmis;

38. Asmeniniu ar kitu turimu transportu evakavęsi asmenys, atvykę į saugią teritoriją ir savarankiškai joje įsikūrę, per 7 darbo dienas informuoja vietos seniūniją ar savivaldybės administraciją apie įsikūrimą toje savivaldybėje. Gavusi informaciją seniūnija, savivaldybės administracija arba savivaldybės ekstremaliųjų situacijų operacijų centras pateikia informaciją apie atvykusius asmenis Operacijų centrui.

**VIII SKYRIUS**

**GYVENTOJŲ GRĮŽIMAS Į GYVENAMĄSIAS VIETAS**

39. Evakuotiems gyventojams suteiktas laikinas apgyvendinimas trunka ne ilgiau kaip 5 kalendorines dienas nuo jų apgyvendinimo suteiktose patalpose dienos – įvykių ir ekstremaliųjų įvykių atvejais, ekstremaliųjų situacijų atvejais – savivaldybės ekstremaliųjų situacijų operacijų vadovas priima sprendimą dėl apgyvendinimo laikotarpio. Kai savivaldybės ekstremaliųjų situacijų operacijų vadovas nėra paskirtas, sprendimą dėl šio laikotarpio priima Savivaldybės meras.

40. Sprendimą dėl Savivaldybės gyventojų grįžimo į gyvenamąsias vietas, nustačius, kad ekstremaliosios situacijos sukelto pavojaus gyventojų gyvybei ar sveikatai nebėra, priima:

40.1. kai gyventojai evakuoti iš Savivaldybės į kitos savivaldybės teritoriją – Savivaldybės meras, suderinęs su Departamentu;

40.2. kai gyventojai evakuoti Savivaldybės teritorijoje, – Savivaldybės meras;

40.3. sprendimą dėl gyventojų grįžimo į gyvenamąsias vietas, esant karo padėčiai ar ją atšaukus, priima Vyriausybė.

41. Gyventojų, nurodytų Tvarkos aprašo 17.1.7.1 ir, esant poreikiui, 17.1.7.2 papunkčiuose, grįžimą į gyvenamąsias vietas organizuoja Operacijų centras. Esant karo padėčiai, šie veiksmai derinami su atitinkamoje teritorijoje veikiančiu karo komendantu.

**IX SKYRIUS**

**BAIGIAMOSIOS NUOSTATOS**

42. Materialiniai ištekliai, būtini gyventojų surinkimo ir priėmimo punktų, taip pat kolektyvinės apsaugos statinių veiklai užtikrinti, kaupiami Savivaldybės biudžeto lėšomis.

43. Materialinių ir žmogiškųjų išteklių pasitelkimas apmokamas:

43.1. įvykių atvejais – Savivaldybės biudžeto lėšomis;

43.2. ekstremaliųjų įvykių, ekstremaliųjų situacijų atvejais – Savivaldybės mero rezervo lėšomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Gyventojų evakavimo ir laikino apgyvendinimo organizavimo Vilniaus miesto savivaldybėje tvarkos aprašo  1 priedas |

**VILNIAUS MIESTO SAVIVALDYBĖS GYVENTOJŲ SURINKIMO, TARPINIŲ IR PRIĖMIMO EVAKAVIMO PUNKTŲ GRUPIŲ SĄRAŠAS**

1. Gyventojų surinkimo evakavimo punktų grupės:
   1. statinio, kurio teritorijoje įkurtas gyventojų surinkimo punktas, vadovas ar jo įgaliotas asmuo (punkto grupės vadovas), atsakingas už punkto grupei priskirtų funkcijų įgyvendinimą;
   2. Lietuvos Raudonojo Kryžiaus draugijos atstovai, kurie yra atsakingi už evakuojamų (laikinai perkeliamų) gyventojų registravimą, informacijos apie evakavimo (laikino perkėlimo) metu pasimetusių asmenų rinkimą ir pasimetusių asmenų paiešką, pirmosios pagalbos ir pirmosios psichologinės pagalbos teikimą;
   3. Maltos ordino pagalbos tarnybos atstovai, kurie yra atsakingi už nuolatinį informacijos evakuojamiems (laikinai perkeliamiems) gyventojams teikimą, evakuojamų (laikinai perkeliamų) gyventojų suskirstymą į grupes pagal pirmumo tvarką, civilinės saugos sistemos pajėgų maitinimą;
   4. Lietuvos šaulių sąjungos atstovai, kurie yra atsakingi už eismo organizavimą gyventojų surinkimo punktuose, evakuojamų (laikinai perkeliamų) gyventojų laipinimą į transporto priemones, viešosios tvarkos užtikrinimą;
   5. Vilniaus apskrities vyriausiojo policijos komisariato atstovai, kurie yra atsakingi už transporto priemonių kolonų formavimą, jų palydos organizavimas ir viešosios tvarkos užtikrinimą;
2. Tarpinių gyventojų evakavimo punktų grupės:
   1. statinio, kurio teritorijoje įkurtas tarpinis gyventojų evakavimo punktas, vadovas ar jo įgaliotas asmuo (punkto grupės vadovas), atsakingas už punkto grupei priskirtų funkcijų įgyvendinimą;
   2. Lietuvos Raudonojo Kryžiaus draugijos atstovai, kurie yra atsakingi informacijos apie evakavimo (laikino perkėlimo metu) pasimetusių asmenų rinkimą ir pasimetusių asmenų paiešką, pirmosios pagalbos ir pirmosios psichologinės pagalbos teikimą;
   3. Maltos ordino pagalbos tarnybos atstovai, kurie yra atsakingi už nuolatinį informacijos evakuojamiems (laikinai perkeliamiems) gyventojams teikimą, pagalbos Vilniaus miesto savivaldybės ekstremaliųjų situacijų operacijų centrui aprūpinant gyventojus būtinomis priemonėmis (drabužiais, geriamuoju vandeniu, medikamentais) suteikimą, civilinės saugos sistemos pajėgų maitinimą, pagalbą transportuojant asmenis su negalia į tarpinius gyventojų evakavimo punktus ir laikino apgyvendinimo vietas;
   4. Vilniaus apskrities vyriausiojo policijos komisariato atstovai, kurie yra atsakingi už transporto priemonių kolonų formavimą, jų palydos organizavimą ir viešosios tvarkos užtikrinimą;
3. Tarpinių gyventojų evakavimo punktų gyventojų radioaktyviojo užterštumo kontrolės ir dezaktyvavimo grupės:
   1. uždarosios akcinės bendrovės „Grinda“ atstovai, kurie yra atsakingi už evakuojamų (laikinai perkeliamų) gyventojų, kuriems buvo atliktas dezaktyvavimas, radioaktyviojo užterštumo kontrolę, radioaktyviųjų atliekų (išskyrus vandens), surinkimą, pagalbos suteikimą atliekant naminių gyvūnų dezaktyvavimą ir jų transportavimą į evakuojamų (laikinai perkeliamų) gyventojų laikino apgyvendinimo vietas;
   2. uždarosios akcinės bendrovės „Vilniaus vandenys“ atstovai, kurie yra atsakingi už radioaktyviomis medžiagomis užteršto vandens surinkimą, saugojimą ir perdavimą radioaktyviųjų atliekų tvarkytojui;
   3. Priešgaisrinės apsaugos ir gelbėjimo departamento prie Vidaus reikalų ministerijos atstovai, kurie yra atsakingi už evakuojamų (laikinai perkeliamų) gyventojų, kuriems nebuvo atliktas dezaktyvavimas, radioaktyviojo užterštumo kontrolę ir dezaktyvavimą, tai pat Priešgaisrinės apsaugos ir gelbėjimo departamento prie Vidaus reikalų ministerijos patelktų žmogiškųjų ir materialinių išteklių dezaktyvavimą;
   4. Lietuvos šaulių sąjungos atstovai, kurie yra atsakingi už eismo organizavimą sanitarinio švarinimo punktuose ir radioaktyviųjų atliekų saugojimą, iki jų perdavimo radioaktyvių atliekų tvarkytojui‘
4. Evakuotų gyventojų priėmimo punktų grupės:
   1. kolektyvinės apsaugos statinio vadovas ar jo įgaliotas asmuo (punkto grupės vadovas), atsakingas už punkto grupei priskirtų funkcijų įgyvendinimą;
   2. Lietuvos Raudonojo Kryžiaus draugijos atstovai, kurie yra atsakingi už evakuojamų (laikinai perkeliamų) gyventojų paskirstymą į laikino apgyvendinimo vietas, informacijos apie evakavimo (laikino perkėlimo) metu pasimetusių asmenų rinkimą ir pasimetusių asmenų paiešką, pirmosios pagalbos ir pirmosios psichologinės pagalbos teikimą;
   3. Maltos ordino pagalbos tarnybos atstovai, kurie yra atsakinga už nuolatinį informacijos evakuojamiems (laikinai perkeliamiems) gyventojams teikimą, pagalbos Vilniaus miesto savivaldybės ekstremaliųjų situacijų operacijų centrui aprūpinant gyventojus būtinomis priemonėmis (maistu, geriamuoju vandeniu, medikamentais, drabužiais, higienos priemonėmis) suteikimą, civilinės saugos sistemos pajėgų maitinimą;
   4. Lietuvos šaulių sąjungos atstovai, kurie yra atsakingi už viešosios tvarkos užtikrinimą.

\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Gyventojų evakavimo ir laikino apgyvendinimo organizavimo Vilniaus miesto savivaldybėje tvarkos aprašo  2 priedas |

**VILNIAUS MIESTO SAVIVALDYBĖS GYVENTOJŲ EVAKAVIMO SURINKIMO, TARPINIŲ (SANITARINIO ŠVARINIMO) IR PRIĖMIMO PUNKTŲ ĮKŪRIMO VIETOS**

|  |  |  |
| --- | --- | --- |
| **Eil. Nr.** | **Punkto pavadinimas** | **Punkto adresas** |
| **1** | **2** | **3** |
| **Surinkimo punktai** | | |
|  | Vilniaus Jeruzalės progimnazija | Mokyklos g. 9 |
|  | Vilniaus Gedimino technikos universiteto inžinerijos licėjus | Antakalnio g. 120 |
|  | Vilniaus Žemynos progimnazija | Žemynos g. 14 |
|  | Vilniaus Martyno Mažvydo progimnazija | Vydūno g. 17 A |
|  | Vilniaus savivaldybės Grigiškių gimnazija | Kovo 11-osios g. 21, Grigiškės |
|  | Vilniaus Trakų Vokės gimnazija | Trampolio g. 5, |
|  | Vilniaus Naujininkų mokykla | Šaltkalvių g. 32 |
|  | Vilniaus Minties gimnazija | Erfurto g. 23 |
|  | Vilniaus „Spindulio“ pagrindinė mokykla | R. Jankausko g. 17 |
|  | Vilniaus Jono Pauliaus II progimnazija | Rygos g. 10 |
|  | Vilniaus Šv. Kristoforo progimnazija | Kalvarijų g. 87 |
|  | Vilniaus Barboros Radvilaitės progimnazija | Genių g. 8 |
|  | Vilniaus darželis mokykla „Vilija“ | Laisvės pr. 57 |
|  | Vilniaus Kunigaikščio Gedimino progimnazija | Lukiškių skg. 5 |
|  | Vilniaus Simono Stanevičiaus progimnazija | S. Stanevičiaus g. 25 |
|  | Vilniaus „Šviesos“ pradinė mokykla | Fabijoniškių g. 23 |
|  | Vilniaus savivaldybės Grigiškių lopšelis-darželis „Lokiuko giraitė“ | Kovo 11-osios g. 54, Grigiškės |
|  | Vilniaus Viršuliškių mokykla | Viršuliškių g. 7 |
|  | Vilniaus Jono Ivaškevičiaus jaunimo mokykla | Viršuliškių g. 103 |
|  | Vilniaus Vasilijaus Kačialovo gimnazija | A. J. Povilaičio g. 1 |
|  | Vilniaus Pranciškaus Skorinos gimnazija | Sietyno g. 21 |
|  | Vilniaus Lazdynų mokykla | Liudvinavo g. 128 |
|  | Žėručio g. 4 |
|  | Vilniaus Sausio 13-osios progimnazija | Architektų g. 166 |
|  | Grigiškių „Šviesos“ gimnazija | Šviesos g. 16, Grigiškės |
|  | Vilniaus Simono Konarskio gimnazija | Statybininkų g. 5 |
|  | Vilniaus karaliaus Mindaugo mokykla | Mindaugo g. 9 |
|  | Vilniaus Žvėryno gimnazija | Žalioji g. 4 |
|  | Vilniaus Šolomo Aleichemo ORT gimnazija | J. I. Kraševskio g. 5 |
|  | Vilniaus Salininkų gimnazija | Vaikų g. 16 |
|  | Vilniaus „Juventos“ gimnazija | Telšių g. 2 |
|  | Vilniaus Salininkų lopšelis-darželis | Kalviškių g. 1 |
|  | Vilniaus Juzefo Ignacijaus Kraševskio gimnazija | Rugiagėlių g. 15 |
|  | Vilniaus Pavilnio pagrindinė mokykla | J. Kolaso g. 18 |
|  | Vilniaus lopšelis – darželis „Molinukas“ | Keramikų g. 34 |
|  | Vilniaus „Žaros“ gimnazija | Karklėnų g. 13 |
|  | Vilniaus Žaliakalnio darželis-mokykla | Pergalės g. 22 |
|  | Vilniaus lopšelis-darželis „Prie pasakų parko“ | L. Asanavičiūtės g. 7 |
|  | Vilniaus **Aleksandro Puškino gimnazija** | Gabijos g. 8 |
|  | Vilniaus Medeinos pradinė mokykla | Medeinos g. 27 |
|  | Vilniaus lopšelis-darželis „Žemyna“ | Žemynos g. 13 |
|  | Vilniaus lopšelis-darželis „Gabijėlė“ | Gabijos g. 1 |
|  | Vilniaus Liepkalnio mokykla | Liepkalnio g. 18 |
|  | Vilniaus lopšelis-darželis „Liepsnelė“ | Kapsų g. 7 |
|  | Vilniaus lopšelis-darželis „Rasa“ | M. Daukšos g. 15 |
|  | Vilniaus Sofijos Kovalevskajos gimnazija | Dūkštų g.30 |
|  | Vilniaus Maironio progimnazija | Čiobiškio g. 1 |
|  | Vilniaus Žygimanto Augusto pagrindinė mokykla | Šeškinės g. 25 |
|  | Vilniaus lopšelis-darželis „Gelvonėlis“ | Gelvonų g. 1 |
|  | Vilniaus Senvagės gimnazija | Širvintų g. 80 |
|  | Vilniaus „Santaros“ gimnazija | A. Juozapavičiaus g. 12 |
|  | Vilniaus Verkių mokykla-daugiafunkcis centras | Verkių g. 62 |
|  | Vilniaus lopšelis-darželis „Bangelė“ | Žemaitės g. 3 |
|  | Vilniaus Emilijos Pliaterytės progimnazija | Žirmūnų g. 119 |
|  | Vilniaus Prano Mašioto pradinė mokykla | Žirmūnų g. 53 |
|  | Vilniaus Jono Basanavičiaus progimnazija | S. Konarskio g. 27 |
|  | Vilniaus lopšelis-darželis „Giliukas“ | Minties g. 1 |
|  | Vilniaus Joachimo Lelevelio inžinerijos gimnazija | Minties g. 3 |
|  | Vilniaus Vladislavo Sirokomlės vidurinė mokykla | Linkmenų g. 8 |
| **Priėmimo punktai** | | |
|  | Vilniaus Baltupių progimnazija | Didlaukio g. 23 |
|  | Vilniaus Antakalnio gimnazija | Antakalnio g. 29 |
|  | Vilniaus Sietuvos progimnazija | Taikos 47 |
|  | Vilniaus Pilaitės gimnazija | Įsruties g. 3 |
|  | Vilniaus savivaldybės Grigiškių „Šviesos“ gimnazija | Šviesos g. 16 |
|  | Vilniaus Trakų Vokės vaikų darželis | Eduardo Andrė g. 6 |
|  | Vilniaus „Saulėtekio“ vidurinė mokykla | Kaminkelio g. 10 |
|  | Vilniaus „Ąžuolyno“ progimnazija | Architektų g. 68 |
|  | Vilniaus Karoliniškių gimnazija | Sausio 13-osios g. |
|  | Vilniaus Simono Daukanto progimnazija | Naugarduko g. 7 |
|  | Vilniaus Vladislavo Sirokomlės vidurinė mokykla | Linkmenų g. 8 |
|  | Vilniaus „Vilnios“ pagrindinė mokykla | Palydovo g. 29 A |
| **Tarpiniai (sanitarinio švarinimo) punktai** | | |
|  | Vilniaus licėjus | Širvintų g. 82 |
|  | Vilniaus Levo Karsavino vidurinė mokykla | Justiniškių g. 43 |
|  | Vilniaus Jono Pauliaus II gimnazija | Virginijaus Druskio g. 11 |
|  | Vilniaus Užupio gimnazija | Krivių g. 10 |
|  | Vilniaus Jono Basanavičiaus gimnazija | S. Konarskio g. 34 |
|  | Vilniaus savivaldybės Grigiškių lopšelis-darželis „Pelėdžiukas“ | Lentvario g. 1A,  Grigiškės |
|  | Vilniaus Abraomo  Kulviečio klasikinė gimnazija | Gedvydžių g. 8 |
|  | Vilniaus Balsių progimnazija | Bubilo g. 8 |
|  | Vilniaus „Taikos“ progimnazija | Taikos g. 157 |
|  | Vilniaus ,,Ryto“ progimnazija | D. Gerbutavičiaus g. 9 |

\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Gyventojų evakavimo ir laikino apgyvendinimo organizavimo Vilniaus miesto savivaldybėje tvarkos aprašo  3 priedas |

**VILNIAUS MIESTO SAVIVALDYBĖS NUMATOMI (GALIMI) GYVENTOJŲ EVAKAVIMO KELIAI – MARŠRUTAI**

|  |
| --- |
| **NUMATOMI GYVENTOJŲ EVAKAVIMO KELIAI** |
| **1. Į Trakų rajono savivaldybės teritoriją:** |
| **1.1. A1 Vilnius–Kaunas–Klaipėda (vakarų kryptys):** |
| * išvažiuojant į Geležinio Vilko g., Oslo g. arba Tūkstantmečio g. → Savanorių pr. |
| * išvažiuojant į Geležinio Vilko g., Oslo g. arba Tūkstantmečio g. → Savanorių pr. → Abiejų Tautų Respublikos pl. → Kirtimų g. → Savanorių pr. |
| * išvažiuojant į Geležinio Vilko g. arba Tūkstantmečio g. → Oslo g. → Gariūnų g. → Savanorių pr. |
| * išvažiuojant į Laisvės pr. arba Vakarinį aplinkkelį → Oslo g. → Gariūnų g. → Savanorių pr. |
| * išvažiuojant į Tūkstantmečio g. (iš vakarų) arba Dariaus ir Girėno g. → Eišiškių pl. → Kirtimų g. → Savanorių pr. |
| **1.2. A4 Vilnius–Varėna–Gardinas (pietų-pietvakarių kryptys):** |
| * išvažiuojant į Geležinio Vilko g., Oslo g. arba Tūkstantmečio g.→ Savanorių pr. → Abiejų Tautų Respublikos pl. |
| * išvažiuojant į Geležinio Vilko g. arba Tūkstantmečio g. → Oslo g. → Gariūnų g. → Kirtimų g. → Abiejų Tautų Respublikos pl. |
| * išvažiuojant į Laisvės pr. arba Vakarinį aplinkkelį → Oslo g. → Gariūnų g. → Kirtimų g. → Abiejų Tautų Respublikos pl. |
| * išvažiuojant į Tūkstantmečio g. (iš vakarų) arba Dariaus ir Girėno g. → Eišiškių pl. → Kirtimų g. → Abiejų Tautų Respublikos pl. |
| **1.3. A16 Vilnius–Prienai–Marijampolė (pietvakarių kryptys):** |
| * išvažiuojant į Geležinio Vilko g., Oslo g. arba Tūkstantmečio g.→ Savanorių pr. → Abiejų Tautų Respublikos pl. → Galvės g. |
| * išvažiuojant į Geležinio Vilko g. arba Tūkstantmečio g. → Oslo g. → Gariūnų g. → Kirtimų g. → Abiejų Tautų Respublikos pl. → Galvės g. |
| * išvažiuojant į Laisvės pr. arba Vakarinį aplinkkelį → Oslo g. → Gariūnų g. → Kirtimų g. → Abiejų Tautų Respublikos pl. → Galvės g. |
| * išvažiuojant į Tūkstantmečio g. (iš vakarų) arba Dariaus ir Girėno g. → Eišiškių pl. → Kirtimų g. → Abiejų Tautų Respublikos pl. → Galvės g. |
| **2. Į Vilniaus rajono savivaldybės teritoriją:** |
| **2.1. A2 Vilnius–Panevėžys (šiaurės kryptys):** |
| * išvažiuojant į Oslo g. arba Pilaitės pr. → Vakarinis aplinkkelis → Ukmergės g. |
| * išvažiuojant į Oslo g., Pilaitės pr. arba T. Narbuto pr. → Laisvės pr. → Ukmergės g. |
| * išvažiuojant į Laisvės pr., Ateities g. arba Ozo g. → Ukmergės g. |
| * išvažiuojant į T. Narbuto g., Geležinio Vilko g. arba Konstitucijos pr. → Ukmergės g. |
| * išvažiuojant į Geležinio Vilko g. → Ozo g. arba Ateities g. → Ukmergės g. |
| **2.2. A14 Vilnius–Utena (šiaurės kryptys):** |
| * išvažiuojant į Geležinio Vilko g. → Molėtų pl. |
| * išvažiuojant į Laisvės pr. → Ateities g. → Geležinio Vilko g. → Molėtų pl. |
| * išvažiuojant į Ukmergės g. → Ateities g. arba Ozo g. → Geležinio Vilko g. → Molėtų pl. |
| * išvažiuojant į Kalvarijų g. → Jeruzalės g. → Mokslininkų g. → Molėtų pl. |
| * išvažiuojant į Kalvarijų g. → Žalgirio g., Ateities g. arba Ozo g. → Geležinio Vilko g. → Molėtų pl. |
| * išvažiuojant į T. Narbuto g. arba Konstitucijos per. → Geležinio Vilko g. → Molėtų pl. |
| **2.3. A102 Vilnius–Švenčionys–Zarasai (šiaurės-rytų kryptys):** |
| * išvažiuojant į O. Milašiaus g., Antakalnio g. arba Saulėtekio al. → Nemenčinės pl. |
| * išvažiuojant į Antakalnio g. → O. Milašiaus g. → Nemenčinės pl. |
| * išvažiuojant į Kalvarijų g. arba Ozo g. → Kareivių g. → O. Milašiaus g. → Nemenčinės pl. |
| * išvažiuojant į Kalvarijų g., Ozo g. → Kareivių g. → O. Milašiaus g. → Nemenčinės pl. |
| * išvažiuojant į Tuskulėnų g., Šeimyniškių g. arba Olandų g.→ Antakalnio g. → Nemenčinės pl. |
| * išvažiuojant į Tuskulėnų g., Šeimyniškių g. arba Olandų g.→ Žirmūnų g. → → Kareivių g. → O. Milašiaus g. → Nemenčinės pl. |
| **2.4. A103 Vilnius–Lietuvos-Baltarusijos siena (rytų kryptys):** |
| * išvažiuojant į Stepono Batoro g. → Pramonės g. |
| * išvažiuojant į Šiaurės g. → Dūmų 3 g. → Pramonės g. |
| * išvažiuojant į Pergalės g. → Pramonės g. |
| * išvažiuojant į Olandų g. arba Sukilėlių g. → Stepono Batoro g. → Pramonės g. |
| * išvažiuojant į Saulėtekio al. → Plytinės g. → Centrinė g. → Šiaurės g. → Dūmų 3 g. → Pramonės g. |
| **2.5. A101 Vilnius–Šumskas (rytų-pietryčių kryptys):** |
| * išvažiuojant į Sukilėlių/Dunojaus/Rasų g. → Ribiškių Didžioji g. → Juodasis kel. |
| **2.6. A3 Vilnius–Minskas (pietryčių kryptys):** |
| * išvažiuojant į Liepkalnio g. arba Žirnių g. → Minsko pl. |
| * išvažiuojant į Dariaus ir Girėno g., Tūkstantmečio g. arba Eišiškių pl. → Žirnių g. → Minsko pl. |
| * išvažiuojant į Oslo g., Geležinio Vilko g. arba Savanorių pr. → Tūkstantmečio g. → Žirnių g. → Minsko pl. |
| * išvažiuojant į Sukilėlių g. → Dunojaus g. → Liepkalnio g. → Minsko pl. |
| **2.7. A15 Vilnius–Lyda (pietų kryptys):** |
| * išvažiuojant į Dariaus ir Girėno g., Tūkstantmečio g. arba Eišiškių pl. → Žirnių g. → Liepkalnio g. |
| * išvažiuojant į Sukilėlių g. → Dunojaus g. → Liepkalnio g. |
| * išvažiuojant į Oslo g., Geležinio Vilko g. arba Savanorių pr. → Tūkstantmečio g. → Žirnių g. → Liepkalnio g. |

\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Gyventojų evakavimo ir laikino apgyvendinimo organizavimo Vilniaus miesto savivaldybėje tvarkos aprašo  4 priedas |




**NUMATOMŲ (GALIMŲ) GYVENTOJŲ EVAKAVIMO KELIŲ – MARŠRUTŲ IŠSIDĖSTYMAS VILNIAUS MIESTO SAVIVALDYBĖJE**

**102**

**102**

**A14**

**A2**



**Zavadskių g.**

**S. Raštikio g.**

**Stepono Batoro g.**

Antakalnio g.

Dūmų 3 g.

Žaliakalnio g.

**Pergalės g.**

Darželio g.

Karklėnų g.

**Pramonės g.**

**103**

**Gerovės g.**

**Šešuolių g.**

Justiniškių g.

J. Basanavičiaus g.

Algirdo g.

Žemaitės g

**Tūkstantmečio g.**

Geležinio Vilko g.

Savanorių pr.

Konarskio g.

Geležinio Vilko g.

Aušros Vartų g.

M. Daukšos g.

**Liepkalnio g.**

**Minsko pl.**

**Dunojaus g.**

Dariaus ir Girėno g.

Kapsų g

Šaltkalvių g

**Žirnių g.**

**A3**

**Sukilėlių g.**

**Ribiškių Didžioji g.**

**Juodasis kelias**

Kolaso g.

Tolimoji g.

Filaretų g

Gynėjų g.

A. Goštauto g.

Saltoniškių g.

Vytauto g.

**Savanorių pr.**

**Abiejų Tautų Respublikos pl.**

Ižos g.

**Galvės g.**

Mokyklos g.

Kauno Vokės g.

Lentvario g.

Žalioji g.

**Savanorių pr.**

Sniegenų g.

Vilniaus g.

Kovo 11-osios g.

Šviesos g.

Kunigiškių g.

**Gariūnų g.**

**Oslo g.**

Žėručio g.

Erfurto g.

**Oslo g.**

L. Asanavičiūtės g.

Laisvės pr.

Architektų g.

Sietyno g.

Pilaitės pr.

Vakarinis aplinkkelis

Viršuliškių g.

Laisvės pr.

Buivydiškių g.

Šeškinės g.

Paberžės g.

Ozo g.

Ukmergės g.

S. Stanevičiaus g.

Ateities g.

Fabijoniškių g.

Žemynos g.

Medeinos g.

Pašilaičių g.

T. Narbuto g.

Linkmenų g.

Šeimyniškių g

Konstitucijos pr.

Pilaitės pr.

Vakarinis aplinkkelis

Žalgirio g.

Geležinio Vilko g.

Ozo g.

Geležinio Vilko g.

Geležinio Vilko g.

Kalvarijų g.

Antakalnio g.

Žirmūnų g.

Verkių g.

Žvalgų g.

O. Milašiaus g.

Žirmūnų g.

Minties g.

Tuskulėnų g.

Kareivių g.

Olandų g

**Puodžių g.**

**🡪 Dvarčionių g. 🡪 Keramikų g.**

**Plytinės g.**

**Centrinė g.**

**Kairėnų g. (iki Nemenčinės pl.)**

**Saulėtekio al.**

**Šiaurės g.**

Žarijų g.

J. Tiškevičiaus g.

**Abiejų Tautų Respublikos pl.**

**Trakų rajono savivaldybė**

**A16**

**Nemenčinės pl.**

**106**

**101**

**Kirtimų g.**

**Eišiškių pl.**

**..**

**Eišiškių pl.**

**..**

**Liepkalnio g.**

**Savanorių pr.**

Kalvarijų g.

Jeruzalės g.

Mokyklos g.

Ukmergės g.

**Kirtimų g.**

**Vilniaus rajono savivaldybė**

**Vilniaus rajono savivaldybė**

**Vilniaus rajono savivaldybė**

**A1**

Sutartiniai ženklai:

Surinkimo punktai

Tarpiniai (švarinimo) punktai

Evakavimo kryptis ir maršrutas iš surinkimo arba tarpinio punkto

Žiedinė sankryža

**Abiejų Tautų Respublikos pl.**

Salininkų g.

**A19**

**106**

Vaikų g.

**A4**

**A15**

Gyventojų evakavimo ir laikino apgyvendinimo organizavimo Vilniaus miesto savivaldybėje tvarkos aprašo

5 priedas

**VILNIAUS MIESTO SAVIVALDYBĖS kolektyvinės apsaugos statiniUOSE SAUGOMŲ ar laikinai apgyvendintų (evakuotų) GYVENTOJŲ ELGESIO IR vidaus TVARKOS taisyklėS**

**I** **SKYRIUS**

**BENDROSIOS NUOSTATOS**

1. Vilniaus miesto savivaldybės kolektyvinės apsaugos statiniuose saugomų ar laikinai apgyvendintų (evakuotų) gyventojų elgesio ir vidaus tvarkos taisyklės (toliau – Taisyklės) nustato saugomų arba laikinai apgyvendintų (evakuotų) gyventojų (toliau – gyventojai) elgesio ir vidaus tvarką kolektyvinės apsaugos statinyje (toliau – Statinys).

2. Taisyklėse Statinių sąvoka apima įstaigas ir kitus subjektus, kurie įtraukti į Vilniaus miesto savivaldybės (toliau – Savivaldybė) mero tvirtinamą Parinktų kolektyvinės apsaugos statinių ir jų poreikio sąrašą (toliau – sąrašas).

3. Taisyklėse Statinio administracija suprantama kaip sąraše nurodytų įstaigų ir kitų subjektų administracija. Statinio darbuotojai suprantami kaip sąraše nurodytų įstaigų ir kitų subjektų darbuotojai ir (ar) kiti darbuotojai, padedantys, organizuojantys arba vykdantys kitus, su gyventojų laikinu apgyvendinimu susijusius, veiksmus (įskaitant Taisyklėse nurodytus Statinio budėtoją, Statinio atsakingą asmenį, Statinio administraciją).

4. Statinio Taisyklių nuostatos taikomos tiek, kiek to nereglamentuoja Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2015 m. gruodžio 31 d. įsakymo Nr. 1-406 „Dėl Kolektyvinės apsaugos statinio paruošimo evakuotiems gyventojams apsaugoti rekomendacijų patvirtinimo“ nuostatos bei kiti teisės aktai.

5. Taisyklių privalo laikytis ir su jomis būti supažindinti visi Statinio gyventojai, taip pat Statinio administracija bei darbuotojai. Gyventojų apgyvendinimo Statinyje metu, Taisyklės iškabinamos gyventojams matomoje vietoje ir laikoma, kad gyventojai su jomis yra supažindinti.

6. Taisyklės skelbiamos viešai Savivaldybės interneto svetainėje www.vilnius.lt.

**II** **SKYRIUS**

**KOLEKTYVINĖS APSAUGOS STATINIO VIDAUS TVARKOS TAISYKLĖS**

7. Gyventojų laikinas apgyvendinimas organizuojamas vadovaujantis Savivaldybės mero potvarkiu tvirtinamu Gyventojų evakavimo ir laikino apgyvendinimo organizavimo Vilniaus miesto savivaldybėje tvarkos aprašu.

8. Vilniaus miesto savivaldybės ekstremaliųjų situacijų operacijų centras (toliau – ESOC) organizuoja:

8.1. gyventojų evakavimą (laikiną perkėlimą) Savivaldybės teritorijoje arba evakuotų iš kitų savivaldybių gyventojų priėmimą;

8.2. gyventojų maitinimą (jeigu Statinio administracijai nepavyksta suderinti maitinimo su paslaugas teikiančiomis įmonėmis pagal sudarytas maitinimo paslaugų teikimo sutartis arba nepavyksta organizuoti gyventojų maitinimo dėl Statinyje nevykusio / nevykdomo maisto ruošimo);

8.3. aprūpinimą geriamuoju vandeniu;

8.4. aprūpinimą medikamentais;

8.5. aprūpinimą kitomis būtinomis priemonės;

8.6. telkia būtinus materialinius ir žmogiškuosius išteklius;

8.7. atlieka kitus su evakuotų gyventojų apgyvendinimu susijusius veiksmus.

9. Statinio administracija padeda ESOC:

9.1. vykdyti laikinam apgyvendinimui priimamų evakuotų gyventojų apskaitą;

9.2. vykdyti ir kontroliuoti gyventojų laikiną apgyvendinimą, suteikiant reikiamą informaciją apie Statinį bei galimą Statinio patalpų išplanavimą, kitą būtiną informaciją, reikalingą tinkamam gyventojų apgyvendinimui;

9.3. organizuoti gyventojų maitinimą:

9.3.1. suderinus su maitinimo paslaugas teikiančiomis įmonėmis pagal sudarytas maitinimo paslaugų teikimo sutartis;

9.3.2. arba kai Statinyje yra gyventojų maitinimo ruošimui skirtos patalpos ir tam reikalinga įranga bei jis buvo ruošiamas iki evakuotus gyventojus apgyvendinant Statinyje;

9.4. nustatyti maitinimo tvarką ir laiką, taip pat kitas su maitinimu Statinyje susijusias tvarkas (maisto ruošimo ir (ar) šildymo tvarka, vaikų maitinimo patalpos ir kt.);

9.5. organizuoti ir užtikrinti Statinio bendro naudojimo patalpų tvarkymą. Patalpoms tvarkyti gali būti pasitelkiami gyventojai Taisyklių 17 punkte nurodytiems darbams atlikti;

9.6. vykdyti budėjimą (Statinio sargai, budėtojai, esant poreikiui, pasitelkiami gyventojai);

9.7. sudaryti prausimosi / maudymosi ir kitų patalpų naudojimosi grafikus Statinio gyventojams (pagal poreikį);

9.8. organizuoti izoliavimo (dėl užkrečiamųjų ligų ar kitais būtinais atvejais), medicininės pagalbos suteikimo ir kitų būtinų patalpų įrengimą (pagal poreikį);

9.9. paskirti Statinyje atsakingus asmenis, kurie prižiūrėtų Taisyklių laikymąsi ir į kuriuos, esant būtinumui, galėtų kreiptis gyventojai (toliau – Statinio atsakingas asmuo). Statinio atsakingas asmuo yra atsakingas už reikiamos informacijos (vaistų, reikalingų gyventojams, sąrašų sudarymas, higienos priemonių poreikio nustatymas / sudarymas, sunkios judėjimo negalios asmenų nustatymas ir įvertinimas ir kt.) surinkimą ir pateikimą Statinio administracijai, kuri šią informacija perduoda ESOC, arba tiesiogiai informuoja ESOC (pagal susitarimą).

10. Statinio gyventojai įtarę, kad kitam Statinio gyventojui ar gyventojams ir (ar) lankytojams yra reikalinga skubi medicininė pagalba, nedelsdami kviečia greitąją medicinos pagalbą per Bendrąjį pagalbos centrą telefono numeriu 112 ir informuoja apie tai Statinio atsakingą asmenį, kuris pasitikslina, ar buvo iškviesta greitoji pagalba, ir, esant poreikiui, pats nedelsdamas ją iškviečia.

11. Asmens higienos priemonėmis gyventojai aprūpinami pagal individualų poreikį (įskaitant vystyklus, sauskelnes, paklotus ir kita).

12. Tualeto kabina aprūpinama higienos priemonėmis, pakaba. Tualeto patalpoje turi būti bent viena kriauklė su karšto ir šalto vandens čiaupu ir rankų plovimo priemonėmis, rankų džiovintuvas arba popierinis rankšluostis, veidrodis, šiukšliadėžė.

13. Statinio gyventojai yra patys atsakingi už visus savo daiktus (įskaitant turimas materialines vertybes bei pinigus). Įvykus galimam (numanomam) daiktų pasisavinimui, informuojamas Statinio atsakingas asmuo, kuris, įvertinęs situaciją, iškviečia policiją per Bendrąjį pagalbos centrą telefono numeriu 112.

14. Statinio administracijos nurodytose vietose Statinio gyventojai gali patys pasigaminti kavos ir (ar) arbatos, esant galimybei, maisto. Statinio gyventojai iš karto sutvarko vietą bei kitą įrangą ir (ar) įrankius, naudotus maistui ir (ar) gėrimui ruošti.

15. Statinio gyventojų maitinimo metu nesuvalgytą maistą gyventojai gali uždaruose, maistui skirtuose induose parsinešti į jiems paskirtą (įkurtą) gyvenamąją (miegamąją) vietą.

16. Gyventojų drabužiai ir patalynė skalbiami Statinio patalpose, kai Statinyje yra tam skirta įranga (skalbimui reikalingomis priemonėmis aprūpina ESOC), nesant įrangos – gyventojų drabužių ir patalinės skalbimą organizuoja ESOC.

17. Gyventojai gali būti pasitelkiami patalpoms tvarkyti ir valyti, šiukšlėms išnešti į šiukšlių surinkimo vietas pagal Statinio administracijos patvirtintą grafiką.

18. Gyventojai Statinyje privalo laikytis viešosios tvarkos, priešgaisrinės, higienos ir Taisyklių reikalavimų, gerbti ir nepažeisti kitų gyventojų ir Statinio darbuotojų teisių.

19. Statinio gyventojai privalo saugoti ir tausoti Statinio turtą, taupiai vartoti elektros energiją ir vandens išteklius.

20. Statinio gyventojai atsako už jiems patikėtą inventorių. Padarytą žalą patalpoms, įrangai ir Statinio turtui (baldams, patalynei, įrankiams, prietaisams, indams) atlygina žalą padarę gyventojai Statinio administracijai. Už vaikų ir (ar) augintinių padarytą žalą atsako, atitinkamai, vaikų tėvai (globėjai) arba augintinių šeimininkai.

21. Statinio gyventojams už savavališkus veiksmus ar savavališką patalpų pertvarkymą taikomos Taisyklių 30 punkte numatytos priemonės, taip pat padarytos žalos atlyginimas Statinio administracijai.

22 Statinio gyventojams draudžiama:

22.1. naudoti netvarkingus elektros prietaisus;

22.2. rūkyti Statinio patalpose (išskyrus Statinio administracijose nurodytose ir pažymėtose Statinio teritorijos vietose lauke).

22.3. turėti, saugoti, įnešti, vartoti alkoholinius gėrimus, psichotropines ar narkotines medžiagas (išskyrus gydytojo paskirtas gydymo tikslais), sprogstamąsias, degiąsias medžiagas, ginklus, gaisrui ir sprogimui pavojingas medžiagas bei kitokias žmogaus sveikatai ar gyvybei pavojingas medžiagas Statinio patalpose ir (ar) Statinio teritorijoje;

22.4. žaisti azartinius žaidimus;

22.5. savavališkai, apie tai neinformavus Statinio darbuotojų, palikti Statinio teritoriją;

22.6. laužyti ar kitaip gadinti Statinio turtą;

22.7. įžeidinėti, grasinti, išnaudoti ar kitaip žeminti, šiurkščiai elgtis su Statinio gyventojais ir (ar) darbuotojais;

22.8. naudoti savadarbius elektrinius prietaisus;

22.9. pasisavinti ir naudoti svetimus daiktus;

22.10. triukšmauti ir trikdyti kitų Statinio gyventojų ramybę, garsiai klausytis muzikos ar kitą vaizdinę ar garsinę medžiagą;

22.11. draudžiamas reketas, muštynės, seksualinė prievarta ir išnaudojimas;

22.12. elgtis ar daryti (atlikti) kitus Taisyklėse nenurodytus veiksmus, kurie gali turėti ir (ar) sukelti neigiamus padarinius Statinio gyventojams ir (ar) darbuotojams, Statiniui ir (ar) kitiems tuo metu Statinyje esantiems asmenims.

23. Lankytojai Statinio gyventojus gali lankyti pagal Statinio administracijos nustatytą tvarką nuo 10.00 val. iki 19.00 val. Gyventojai atsako už savo svečių (lankytojų) elgesį Statinyje. Lankytojai, lankantys gyventojus, privalo laikytis Taisyklių. Atvykdami ir išvykdami lankytojai privalo užsiregistruoti / išsiregistruoti pas budėtoją. Lankytojams draudžiama išsivežti gyventojus iš Statinio be Statinio darbuotojo žinios. Lankytojai, anksčiau nusižengę Taisyklėms, į Statinį gali būti neįleidžiami.

24. Statinio gyventojas, norėdamas išeiti už Statinio teritorijos ribų, apie savo išėjimą informuoja budėtoją ir (ar) Statinio atsakingą asmenį ir iš anksto suderina išėjimo ir grįžimo laiką.

25. Statinio durys rakinamos nuo 22.00 iki 6.00 val. Gyventojai, dėl nenumatytų aplinkybių turintys išvykti ar grįžti tuo laiku, turi įspėti budėtoją.

**III SKYRIUS**

**BAIGIAMOSIOS NUOSTATOS**

26. Gyventojai privalo bet kuriuo paros metu įsileisti į patalpas Statinio darbuotoją, taip pat policijos pareigūnus, jei šie asmenys ar pareigūnai pagrįstai mano, kad reikia užtikrinti šių Taisyklių ar kitų teisės aktų nuostatų laikymąsi.

27. Statinio gyventojai turi teisę kreiptis į Statinio atsakingą asmenį ir (ar) Statinio administraciją dėl apgyvendinimo, maitinimo, pirmo poreikio prekių, medicininės pagalbos suteikimo ir kitais Statinio funkcionavimo klausimais. Statinio administracija šią informaciją perduoda ESOC.

28. Statinys yra viešoji vieta, todėl Statinyje gyventojai privalo laikytis viešosios tvarkos reikalavimų.

29. Statinyje apgyvendintiems gyventojams ESOC pagal poreikį organizuoja viešosios tvarkos užtikrinimą ir apsaugą.

30. Statinio gyventojai, nesilaikantys Taisyklių reikalavimų, atsako teisės aktų nustatyta tvarka ir gali būti iškeldinti iš Statinio.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gyventojų evakavimo ir laikino apgyvendinimo organizavimo Vilniaus miesto savivaldybėje tvarkos aprašo

6 priedas

**EVAKUOTIS ATSISAKIUSIŲ VILNIAUS MIESTO SAVIVALDYBĖS GYVENTOJŲ SARAŠAS**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Vardas\*** | **Pavardė** | **Adresas** | **Gimimo data** | **Tel. Nr.** | **Gyventojo parašas, patvirtinantis atsisakymą evakuoti** | **Informaciją surinkusio asmens parašas** |
| **1** | **2** | **3** | **4** | **5** | **6** | **7** | **8** |
| **1.** |  |  |  |  |  |  |  |
| **2.** |  |  |  |  |  |  |  |
| **3.** |  |  |  |  |  |  |  |
| **.....** |  |  |  |  |  |  |  |

\* Gyventojui nepateikiant lentelėje nurodomų duomenų ir (ar) atsisakius pasirašyti, informaciją surenkantis asmuo užpildo lentelės 4, 7 ir 8 skiltis. Lentelės 7 skiltyje nurodoma, kad asmuo atsisakė teikti informaciją ir (ar) pasirašyti.

**\*\*** Gyventojams dėl fizinės negalios, ligos ar kitokių priežasčių negalintiems patiems pasirašyti, lentelės 7 skiltyje nurodoma nepasirašymo priežastis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gyventojų evakavimo ir laikino apgyvendinimo organizavimo Vilniaus miesto savivaldybėje tvarkos aprašo

7 priedas

**GYVENTOJŲ EVAKAVIMO SURINKIMO IR TARPINIO GYVENTOJŲ EVAKAVIMO PUNKTUOSE TURIMOS ĮRANGOS IŠDĖSTYMO PAVYZDINĖ SCHEMA**

*Elektros energijos tiekimas*

Jūrinis konteineris Nr. 2

(poilsio zona evakavimo punkto darbuotojams)

Jūrinis konteineris Nr. 1

(inventoriaus patalpa)

WC 1

WC 2

*Gyventojų judėjimo kryptis*

*Išvykimo kryptis priklauso nuo teritorijos*

**IŠVYKIMO AIKŠTELĖ**

*Gyventojų judėjimo kryptis*

**ATVYKIMAS (ĮĖJIMAS)**

**IŠVYKIMO AIKŠTELĖ**

Pripučiamoji palapinė

(medicinos punktas)

*Įstaigos teritorija*

El. generatorius

Išskleidžiamoji palapinė

(punkto darbo vietos)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIEMONIŲ (INVENTORIAUS) PASKIRSTYMO SĄRAŠAS**

|  |  |
| --- | --- |
| **Kiekis**  **(1 pastaba)** | **Priemonės pavadinimas** |
| **IŠSKLEIDŽIAMOJI PALAPINĖ**  **(punkto darbo vietos)** | |
| 1 kompl. | Palapinės apšvietimo įranga |
| 1 vnt. | Kondicionavimo ir vėdinimo sistemos su oro žarna |
| 4 vnt. | Stalai |
| 6 vnt. | Nešiojamieji kompiuteriai |
| 8 vnt. | Kėdės |
| **PRIPUČIAMOJI PALAPINĖ**  **(medicinos punktas)** | |
| 1 kompl. | Palapinės apšvietimo įranga |
| 1 vnt. | Kondicionavimo ir vedinimo sistema su oro žarna |
| 2 vnt. | Pirmosios pagalbos vaistinėlės |
| 2 vnt. | Kraujospūdžio matavimo aparatai |
| Turimas kiekis | Sulankstomos lovos |
| **JŪRINIAI KONTEINERIAI**  **(inventoriaus patalpa ir (ar) poilsio zona punkto darbuotojams)** | |
| 1 vnt. | Generatorius |
| 1 vnt. | Generatorius (mažesnės galios, skirtas apšvietimo įrangai ir (ar) nešiojamiesiems kompiuteriams) |
| 2 kompl. | Valymo priemonės (kibiras, šepetys, kt.) |
| 7 vnt. | Kėdės |
| 30 vnt. | Dujokaukės |
| Turimas kiekis | Respiratoriai |
| Turimas kiekis | Kombinezonai |
| Turimas kiekis | Pirštinės |
| Turimas kiekis | Antbačiai |
| **GENERATORIAUS IR JŪRINIAME KONTEINERYJE ESANČIŲ ELEKTROS PRIETAISŲ VEIKIMUI REIKALINGOS PRIEMONĖS** | |
| Pagal poreikį | Alyva varikliui |
| Pagal poreikį | Degalai (benzinas) |
| 2 kompl. | Trifazis kištukinis lizdas ir kištukas 32A srovei |
| 1 vnt. | Prijungimo nuo generatoriaus laidas, kuris bus įjungiamas į trifazį jūrinio konteinerio kištuką. |

**Pastaba.** Tikslus turimas priemonių (įrangos) kiekis nurodytas Savivaldybės turto priėmimo–perdavimo akte.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_